b'\n_START_ARTICLE_\nPronija\n_START_PARAGRAPH_\nPronija (gr. pronoia\xc2\xa0\xe2\x80\x93 globa)\xc2\xa0\xe2\x80\x93 Bizantijos \xc5\xbeem\xc4\x97valdos forma XI\xe2\x80\x93XV a., artima beneficijai ir lenui. Imperatoriai pasaulie\xc4\x8diams arba vienuolynams suteikdavo teis\xc4\x99 iki gyvos galvos (neretai ir paveldimai) i\xc5\xa1 tam tikros teritorijos valstie\xc4\x8di\xc5\xb3 savo naudai rinkti valstyb\xc4\x97s mokes\xc4\x8dius. Nuo XIII a. imta dalyti ir dirbamos \xc5\xbeem\xc4\x97s plotus. U\xc5\xbe pronij\xc4\x85 j\xc5\xb3 savininkai (pronijarai) da\xc5\xbenai ir patys prival\xc4\x97davo tarnauti kariuomen\xc4\x97je ir pateikdavo tam tikr\xc4\x85 skai\xc4\x8di\xc5\xb3 kari\xc5\xb3.'